**10. Aesculapius, primus medicus Graecorum**

Multi apud Graecos clari medici sunt. Primus Graecorum medicus Aesculapius est, vir doctus, peritus et ingeniosus. Postea Aesculapius medicorum deus est. In libris Homeri de liberis Aesculapii legimus. Multa templa Graecorum Aesculapio sacra sunt.

Templa Aesculapii plerumque in lucis sunt; luci quoque deo sacri sunt. Medici Graecorum ad templa domicilia habent. Virum aegrum medici in templo ponere solent. Cum aeger addormit, deus ei in somno medicinam demonstrat. Aeger somnium medicis narrat, et medici remedium designant. Si convalescit aeger, morbum suum et remedium in tabula inscribit et muro templi ponit. Ita gratias deo agit.

Pozn: sacer, sacra, sacrum – pro překlad lze použít i význam „zasvěcený“; ei – jemu / jí (dat. sg. od ukazovacího zájmena).